ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ছাত্রছাত্রীদের নতুন উদ্যোগের প্রতি আগ্রহী হবার আহ্বান জানালেন ডঃ হর্ষ বর্ধন
নতুন দিল্লি, ৬ নভেম্বর, ২০১৯
কেন্দ্রীয় বিজ্ঞান ও প্রযুক্তি, স্বাস্থ্য ও পরিবারকল্যাণ এবং ভূবিজ্ঞান মন্ত্রী ডঃ হর্ষ বর্ধন ছাত্রছাত্রীদের উদ্ভাবনী ধারণা নিয়ে কাজ করতে উৎসাহিত করেন। কলকাতায় আজ পঞ্চম ভারত আন্তর্জাতিক বিজ্ঞান উৎসব -এ ছাত্রছাত্রীদের ইঞ্জিনিয়ারিং মডেল প্রতিযোগিতা ও প্রদর্শনীর তিনি উদ্বোধন করেন।
এই প্রতিযোগিতায় দেশের নানা প্রান্তের ছাত্রছাত্রীরা এক ছাদের তলায় তাঁদের উদ্ভাবিত ধারণার প্রদর্শন করেন। কলকাতার সল্টলেকে বৈজ্ঞানিক ও শিল্প গবেষণা পর্ষদ-ভারতীয় রাসায়নিক জীববিজ্ঞান সংস্থা -য় এই প্রতিযোগিতার আয়োজন করা হয়। আইআইএসএফ-২০১৯ এর দ্বিতীয় দিনে এই প্রতিযোগিতায় প্রায় ২০০জনের মত যোগ দেন।
প্রতিযোগিতা ও প্রদর্শনীর উদ্বোধন করে ডঃ হর্ষ বর্ধন বলেন, সরকার উদ্ভাবনী ধারণা ও ছাত্রছাত্রীদের নতুন উদ্যোগকে স্বাগত জানায়।
প্রধানমন্ত্রী গতকাল আইআইএসএফ এর উদ্বোধনের সময় যে বক্তব্য রেখেছিলেন, সেই প্রসঙ্গ উল্লেখ করে ডঃ হর্ষ বর্ধন বলেন নিশ্চিত সাফল্য পাওয়ার লক্ষ্যে আমাদের নিরন্তর প্রয়াস চালাতে হবে।
তিনি বলেন আহমেদাবাদের জাতীয় উদ্ভাবনী ফাউন্ডেশনের মত সংস্থায় দুই লক্ষেরও বেশি উদ্ভাবনী ধারণা প্রদর্শিত হয়েছে। ছাত্রছাত্রীদের তৈরি মডেলগুলির তিনি প্রশংসা করেন। মন্ত্রী দৃষ্টিহীনদের জন্য একটি মডেলের কথা বিশেষ ভাবে উল্লেখ করেন। এই ধারণাগুলিই রাষ্ট্রপতি ভবনের অনুষ্ঠানে জায়গা করে নেবে।
তিনি বলেন, মেধা সম্পত্তি হিসেবে ব্যবহার ছাড়াও বিজ্ঞান ও প্রযুক্তির মাধ্যমে আমাদের নানা সমস্যার সমাধান সম্ভব। মন্ত্রী বলেন, “উদ্ভাবনের গুণাঙ্ক অত্যন্ত গুরুত্বপূর্ণ এবং প্রধানমন্ত্রী তরুণদের উদ্ভাবনী ধারণায় উৎসাহিত করেন। সরকার নতুন প্রতিভার বিকাশে সাহায্য করবে এবং ছাত্রছাত্রীরা বর্তমানের প্রতিটি সমস্যার সমাধান খুঁজে বের করতে সক্ষম ।“
তিনি জোর দিয়ে বলেন, কেউ যদি দুঃস্থ হন, তাহলেও তাঁদের অভিষ্ট লক্ষ্যে পৌঁছানোর জন্য উদ্যোগী হতে হবে এবং তিনি যে সমস্যার সম্মুখীন, তার সমাধানের জন্য বৈজ্ঞানিক সমাধান খুজতে হবে।
এই প্রদর্শনীতে ১০৮টি মডেল স্থান পেয়েছে। ডঃ হর্ষ বর্ধন প্রদর্শকদের বলেন, এই প্রদর্শনীই যেন তাঁদের কঠোর পরিশ্রমের শেষ কাজ না হয়। শিল্পোদ্যোগ ও নতুন উদ্যোগের জন্য তাঁদের প্রয়াস অব্যাহত থাকা জরুরী।
প্রদর্শিত মডেলগুলি থেকে প্রমাণিত হয় ভারতীয় তরুণদের সৃজনশীলতায় ঘাটতি নেই। বর্তমান যন্ত্রগুলিকে সাশ্রয়ী করে তোলার প্রযুক্তি, ভিন্নভাবে সক্ষমদের সহায়ক প্রযুক্তি এই প্রদর্শনীতে স্থান পেয়েছে। এই আয়োজনটি স্বপ্নদর্শী, লক্ষ্য অর্জনকারীদের ও অনুসন্ধিৎসুদের অনুপ্রেরণা যওগিয়েছে। মন্ত্রী প্রদর্শনীটি ঘুরে দেখেন এবং পরবর্তী পর্যায়ে কি ধরণের মডেল করা যায়, সেই নিয়ে চিন্তাভাবনা করতে ছাত্রছাত্রীদের উৎসাহ দেন। তিনি বলেন, “ উদ্ভাবনের জন্য যে কোন বিষয় নির্বাচন করুন এবং এই বিষয়ে উদ্যোগী হোন। একবার সাফল্য না পেলে হতোদ্যম হবেন না। অভিষ্ট লক্ষ্যে না পৌঁছানো অবধি হাল ছাড়বেন না, কঠোর পরিশ্রম করুন।“
CG/CB
(Visitor Counter : 41
সারওরসায়নমন্ত্রক
“অপারেশন গঙ্গা”-র আওতায় ইউক্রেন থেকে ২০০ জন ভারতীয় ছাত্র ও নাগরিক দিল্লিতে এসে পৌঁছেছেন
কেন্দ্রীয় রাসায়নিক ও সার প্রতিমন্ত্রী শ্রী ভগওয়ান্ত খুবা তাদের স্বাগত জানান
ভারত সরকার ইউক্রেন থেকে সব ভারতীয়কে দেশে ফিরিয়ে আনতে দৃঢ়প্রতিজ্ঞ বলে আশ্বাস দিয়েছেন কেন্দ্রীয় প্রতিমন্ত্রী
নতুন দিল্লি, ০৩ মার্চ, ২০২২
ভারত সরকারের ‘অপারেশন গঙ্গা’র আওতায় প্রায় ২০০ জন ভারতীয় ছাত্র ও নাগরিককে ইউক্রেন থেকে দেশে ফিরিয়ে আনা হয়েছে।
ইন্ডিগোর বিশেষ উড়ানে তারা আজ সকালে নতুন দিল্লির ইন্দিরা গান্ধী আন্তর্জাতিক বিমানবন্দরে এসে নামেন। এঁদের বেশিরভাগই ছাত্র-ছাত্রী। কেন্দ্রীয় রাসায়নিক ও সার প্রতিমন্ত্রী শ্রী ভগওয়ান্ত খুবা তাদের স্বাগত জানান।
কেন্দ্রীয় প্রতিমন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে ভারত সরকার ইউক্রেন থেকে প্রত্যেক ভারতীয়কে দেশে ফিরিয়ে আনতে দৃঢ়প্রতিজ্ঞ। তাদের বন্ধু ও সহকর্মীদেরও শীঘ্রই দেশে ফেরানো হবে বলে কেন্দ্রীয় প্রতিমন্ত্রী পড়ুয়াদের আশ্বাস দেন।
দেশে ফিরে পরিবারের সদস্যদের সঙ্গে মিলিত হওয়ার সুযোগ পেয়ে পড়ুয়ারা কেন্দ্রীয় সরকারের প্রতি কৃতজ্ঞতা প্রকাশ করেছেন। আনন্দাশ্রুতে ভাসতে থাকা এক তরুণ ছাত্র বলেন, যুদ্ধবিধ্বস্ত একটি দেশ থেকে নিরাপদে মানুষজনকে সরিয়ে আনা মুখের কথা নয়, প্রধানমন্ত্রী শ্রী নরেন্দ্র মোদী একে সম্ভব করেছেন।
ইন্ডিগোর এই উড়ানটি বুধবার ভারতীয় সময় রাত ১০টা ৩৫ মিনিটে ইস্তানবুল আন্তর্জাতিক বিমানবন্দর থেকে ছেড়েছিল, এটি আজ সকাল ৮টা ৩১ মিনিটে নতুন দিল্লিতে পৌঁছায়।
এয়ার ইন্ডিয়া, এয়ার ইন্ডিয়া এক্সপ্রেস, ইন্ডিগো ও স্পাইসজেট, ‘অপারেশন গঙ্গা’ মিশনে যোগ দিয়ে ইউক্রেনের প্রতিবেশী দেশগুলি থেকে দিল্লি ও মুম্বাই পর্যন্ত একাধিক উড়ান চালাচ্ছে।
CG/SD/SKD/
(
নির্বাচনকমিশন
‘বিশ্বের বৃহত্তম গণতন্ত্রের নির্বাচন কাহিনী’ নিয়ে ভার্চ্যুয়াল সম্মেলনে মুখ্য নির্বাচন কমিশনার
নয়াদিল্লি, ০১ ডিসেম্বর, ২০২১
প্রিটোরিয়ায় ভারতীয় হাই কমিশন, জোহানেসবার্গে ভারতীয় বাণিজ্য দূতাবাস এবং দক্ষিণ আফ্রিকার নির্বাচন কমিশনের সঙ্গে সহযোগিতায় ভারতের নির্বাচন কমিশন মঙ্গলবার ‘বিশ্বের বৃহত্তম গণতন্ত্রে নির্বাচনের কাহিনী’ শীর্ষক আন্তর্জাতিক স্তরের এক ভার্চ্যুয়াল সেমিনারে অংশ নেয়। এই সেমিনারে দক্ষিণ আফ্রিকায় প্রবাসী ভারতীয়, শিক্ষাবিদ এবং বিভিন্ন বিশ্ববিদ্যালয়ের প্রায় ৫০ জন অংশ নেন।
সেমিনারে ভারতের মুখ্য নির্বাচন কমিশনার শ্রী সুশীল চন্দ্র বলেন, ৯৩ কোটি ৭০ লক্ষেরও বেশি ভোটদাতাকে নিয়ে ভারতে নির্বাচন প্রক্রিয়া পরিচালনা এক মহাযজ্ঞের মতো। নির্বাচনের এই মহাযজ্ঞে কোনও ভোটদাতাই যাতে বাদ না পড়েন, সেই লক্ষ্যে প্রতিটি গ্রাম, জনপদ ও বাসযোগ্য প্রতিটি অঞ্চলে নির্বাচন কমিশন স্বল্প দূরত্বে ভোট গ্রহণ বুথ গড়ে তোলে। কোভিড মহামারীর সময় ৬টি রাজ্যে নির্বাচন পরিচালনা সম্পর্কে অভিজ্ঞতার কথা ভাগ করে নিয়ে শ্রী চন্দ্র জানান, মহামারীজনিত চ্যালেঞ্জ সত্ত্বেও সুষ্ঠুভাবে নির্বাচন আয়োজন সুনিশ্চিত করার জন্য কমিশনের পক্ষ থেকে একাধিক ব্যবস্থা নেওয়া হয়। এ সম্পর্কে তিনি আরও বলেন, ভোট গ্রহণ কেন্দ্রগুলিতে ভোটদাতাদের ভিড় এড়াতে প্রত্যেক বুথে ভোটদাতার সংখ্যা দেড় হাজার থেকে কমিয়ে এক হাজার করা হয়। ৮০ বছরের বেশি বয়সী প্রবীণ নাগরিক, বিশেষভাবে সক্ষম ব্যক্তি ও কোভিড আক্রান্তদের জন্য কমিশন পোস্টাল ব্যালটের ব্যবস্থা করে, যা পক্ষান্তরে বাড়িতে বসেই ভোট দেওয়ার সামিল। ভারতে গত কয়েক বছরে নির্বাচনী প্রক্রিয়ায় মহিলাদের অংশগ্রহণ ও প্রতিনিধিত্ব বেড়েছে বলেও শ্রী চন্দ্র অভিমত প্রকাশ করেন।
ভারতের মুখ্য নির্বাচন কমিশনার আরও জানান, বৈদ্যুতিন ভোট যন্ত্র, ভিভিপ্যাট, সি-ভিজিল – এর মতো নাগরিক-কেন্দ্রিক মোবাইল অ্যাপের ব্যবহার ও প্রযুক্তির প্রয়োগ ক্রমশ বাড়ছে। সার্ভিস ভোটারদের জন্য ইলেক্টনিকালি ট্রান্সমিটেড পোস্টাল ব্যালট ব্যবস্থা চালু করা হয়েছে। এই ব্যবস্থার মাধ্যমে বিদেশে ভারতীয় মিশনে কর্মরত ব্যক্তিরাও ভোটাধিকার প্রয়োগ করতে পারছেন।
ভারতের নির্বাচন কমিশনের মহাসচিব শ্রী ঊমেশ সিনহা দেশে নির্বাচনী প্রক্রিয়া পরিচালনা সম্পর্কিত বিষয়ে বিস্তারিত বিবরণ পেশ করেন। দক্ষিণ আফ্রিকায় নিযুক্ত ভারতীয় হাই কমিশনার শ্রী জয়দীপ সরকার গত কয়েক বছরে ভারত-দক্ষিণ আফ্রিকা সহযোগিতা ও অভিন্ন ঐতিহাসিক সম্পর্কের ওপর গুরুত্ব দেন। দক্ষিণ আফ্রিকার নির্বাচন কমিশনের চেয়ারম্যান মিঃ ভি জি মাশিনিনি গণতান্ত্রিক ব্যবস্থাকে আরও শক্তিশালী করার ওপর গুরুত্ব দিয়ে দু’দেশের নির্বাচন কমিশনের মধ্যে পারস্পরিক তথ্য বিনিময়ের ওপর জোর দেন। এই উপলক্ষে ভারতের সংবিধান দিবস উদযাপনের অঙ্গ হিসাবে ভারতীয় সংবিধান প্রণয়ন শীর্ষক একটি স্বল্প দৈর্ঘ্যের চলচ্চিত্র দেখানো হয়।
CG/BD/SB
(Visitor Counter : 275
স্বাস্থ্যওপরিবারকল্যাণমন্ত্রক
দেশে আরোগ্য লাভের সংখ্যায় ক্রমশ অগ্রগতি, আজ এই সংখ্যা ৩২ লক্ষ ৫০ হাজার ছাড়িয়েছে; দেশে মোট আক্রান্তের ৬০ শতাংশ, নিশ্চিতভাবে আক্রান্তের ৬২ শতাংশ এবং মৃত্যু হারের ৭০ শতাংশই ৫টি রাজ্য থেকে
নয়াদিল্লি, ০৭ সেপ্টেম্বর, ২০২০
ক্রমাগত অগ্রগতির ধারা বজায় রেখে দেশে করোনায় আরোগ্যলাভের সংখ্যা আজ ৩২ লক্ষ ৫০ হাজার ছাড়িয়েছে। গত ২৪ ঘন্টায় সুস্থ হয়েছেন ৬৯ হাজার ৫৬৪ জন। এর ফলে, সুস্থতার হার বেড়ে হয়েছে ৭৭.৩১ শতাংশ।
টেস্ট, ট্র্যাক ও ট্রিট রণকৌশলের অঙ্গ হিসাবে একাধিক কার্যকর ও সুসমন্বিত প্রয়াস গ্রহণের ফলে ব্যাপক হারে নমুনা পরীক্ষার মাধ্যমে আক্রান্তদের আগাম চিহ্নিতকরণ সম্ভব হয়েছে। এছাড়াও, উন্নত অ্যাম্বুলেন্স পরিষেবা, রোগীদের উপযুক্ত চিকিৎসা পরিষেবা, সময় মতো হাসপাতালে স্থানান্তকরণ প্রভৃতি উদ্যোগের ফলে কোভিড-১৯ আক্রান্ত রোগীর সংখ্যা ক্রমশ কমছে এবং আরোগ্য লাভের পর হাসপাতাল থেকে অধিক সংখ্যায় ছাড়া পাচ্ছেন। আরোগ্য লাভের সংখ্যা বৃদ্ধির ফলে দেশে আজ পর্যন্ত মৃত্যু হার কমে হয়েছে ১.৭০ শতাংশ।
দেশে মোট আক্রান্তের ৬০ শতাংশই ৫টি রাজ্য থেকে এই রাজ্যগুলির মধ্যে সবার উপরে রয়েছে মহারাষ্ট্র  এরপর রয়েছে অন্ধ্রপ্রদেশ , তামিলনাডু , কর্ণাটক  এবং উত্তর প্রদেশ ।
দেশে নিশ্চিতভাবে করোনায় আক্রান্তের ২৬.৭৬ শতাংশই মহারাষ্ট্র থেকে। এর পর রয়েছে – অন্ধ্রপ্রদেশ , কর্ণাটক , উত্তর প্রদেশ  এবং তামিলনাডু । এই ৫টি রাজ্য থেকে বর্তমানে নিশ্চিতভাবে করোনায় আক্রান্তের হার ৬২ শতাংশ।
দেশে আজ পর্যন্ত করোনা থেকে আরোগ্য লাভের সংখ্যা ৩২ লক্ষ ৫০ হাজার ৪২৯। গত ২৪ ঘন্টায় সর্বাধিক ১১ হাজার ৯১৫ জন আরোগ্য লাভ করেছেন অন্ধ্রপ্রদেশ থেকে। কর্ণাটক ও মহারাষ্ট্র থেকে আরোগ্য লাভের সংখ্যা যথাক্রমে ৯ হাজার ৫৭৫ এবং ৭ হাজার ৮২৬। তামিলনাডু থেকে সুস্থ হয়েছেন ৫ হাজার ৮২০ জন এবং উত্তর প্রদেশ থেকে ৪ হাজার ৭৭৯ জন আরোগ্য লাভ করেছেন। দেশে গত ২৪ ঘন্টায় মোট আরোগ্য লাভের মধ্যে ৫৭ শতাংশই এই ৫টি রাজ্য থেকে।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
বিজ্ঞানওপ্রযুক্তিমন্ত্রক
রাজীব গান্ধী সেন্টার ফর বায়টেকনোলজি আয়োজিত আইআইএসএফ ২০২০ এর প্রাক্কালে এক অনুষ্ঠানে কেন্দ্রীয় মন্ত্রী ডা: হর্ষ বর্ধন ভাষণ দিয়েছেন
তিনি বলেন, বিজ্ঞান উৎসবের মূল লক্ষ্য হলো জনগণের সঙ্গে বিজ্ঞানের পরিচয় ঘটানো ও বিজ্ঞানের উদ্ভাবনের আনন্দ উপভোগ করা
নতুন দিল্লী, ৫ই ডিসেম্বর, ২০২০
বিজ্ঞান ও প্রযুক্তি,ভূ-বিজ্ঞান,স্বাস্থ্য ও পরিবার কল্যাণমন্ত্রী ডা:হর্ষ বর্ধন আজ ভার্চুয়াল মাধ্যমে তিরুবন্তপুরমের রাজীব গান্ধী সেন্টার ফর বায়টেকনোলজি আয়োজিত আইআইএসএফ ২০২০ এর প্রাক্কালে এক অনুষ্ঠানে ভাষণ দিয়েছেন।দেশের বিভিন্ন প্রান্তে আইআইএসএফ ২০২০ কে জনপ্রিয় করে একাধিক কর্মসূচী গ্রহণ করা হয়েছে।
ডা:হর্ষ বর্ধন বলেন,বিজ্ঞান উৎসবের মূল লক্ষ্য হলো জনগণের সঙ্গে বিজ্ঞানের পরিচয় ঘটানো ও বিজ্ঞানের উদ্ভাবনের আনন্দ উপভোগ করা। এর পাশাপাশি বিজ্ঞান,প্রযুক্তি,ইঞ্জিনিয়ারিং এবং গণিত আমাদের জীবনধারার মানোন্নয়নে এবং সমস্যা সমাধানে কি ভাবে সাহায্য করে তা তুলে ধরা।তিনি বলেন,আইআইএসএফ,২০২০ ভার্চুয়াল মাধ্যমে অনুষ্ঠিত হচ্ছে তাই দেশের প্রত্যন্ত অঞ্চলের বিজ্ঞানমনস্ক মানুষ সহজেই এই অনুষ্ঠানে যোগ দিতে পারবেন। একই সঙ্গে দেশে ডিজিটাল প্ল্যাটফর্মের ব্যবহারের বিস্তৃতি বাড়বে বলে কেন্দ্রীয় মন্ত্রী আশা প্রকাশ করেন।
আরজিসিবির কাজের প্রশংসা করে ডা:হর্ষ বর্ধন বলেন,সংস্থাটি একই সঙ্গে সংক্রমক এবং সংক্রমক নয় এমন রোগের পরীক্ষার পাশাপাশি ভারতে করোনা সংক্রমণ ছড়িয়ে পড়ার শুরু থেকেই তার নমুনা পরীক্ষা করে আসছে। আরজিসিবি এখনও পর্যন্ত ১ লক্ষেরও বেশি নমুনা পরীক্ষা করেছে বলে তিনি জানান।
কেন্দ্রীয় মন্ত্রী বলেন,আইআইএসএফের প্রস্তাবিত মূল ভাবনা"আত্মনির্ভর ভারতের জন্য বিজ্ঞান এবং আন্তর্জাতিক সমৃদ্ধি" এই প্রেক্ষাপটে অত্যন্ত প্রাসঙ্গিক। প্রধানমন্ত্রী নরেন্দ্র মোদীর আন্তনির্ভর ভারতের আহ্বান সফল করতে এবং উন্নয়নের গতি ত্বরান্বিত করতে দেশ এখন বিজ্ঞান ও প্রযুক্তির দিকে তাকিয়ে রয়েছে। আত্মনির্ভর ভারত,আন্তর্জাতিক অর্থনীতিতে গুরুত্বপূর্ণ ভূমিকা পালন করবে বলে তিনি উল্লেখ করেন।
বায়োটেকনোলজি দপ্তরের সচিব,জিওআই,ডাঃ রেণু স্বরূপ তাঁর ভাষণে বলেন বিজ্ঞান ফেস্টিভালের মাধ্যমে দেশ, বিজ্ঞানের অগ্রগতির দিকে নজর দিতে পারবে। সমাজের প্রতিটি স্তরে এই বিজ্ঞান উৎসব পৌঁছে যাবে।
ভিজনানা ভারতীর সাংগঠনিক সচিব শ্রী জয়ন্ত শাস্ত্রবুদ্ধি বলেন বিজ্ঞানের চিন্তা ভাবনা সাধারন মানুষের মধ্যে প্রসারিত করতে আইআইএসএফ বড় ভুমিকা পালন করবে। এর আগে প্রতিনিধিদের স্বাগত জানিয়ে আরজিসিবির নির্দেশক অধ্যাপক চন্দ্রভাস নারায়াণা বলেন,আইআইএসএফ ২০২০ সফল ভাবে অনুষ্ঠিত করতে রাজীব গান্ধী বায়োটেকনোলজি সমস্ত রকম প্রয়াস চালাবে।
প্রধানমন্ত্রীরদপ্তর
শিখ নববর্ষ উপলক্ষে জনগণকে প্রধানমন্ত্রীর শুভেচ্ছা
নয়াদিল্লি, ১৪ মার্চ, ২০২২
প্রধানমন্ত্রী শ্রী নরেন্দ্র মোদী শিখ নববর্ষ উপলক্ষে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “শিখ নববর্ষের শুভেচ্ছা জানাই। ওয়াহেগুরুর আশীর্বাদে সকলের সুস্বাস্থ্য ও সমৃদ্ধি কামনা করি। গুরু সাহিবের শিক্ষার আলোকে সারা বিশ্ব উদ্ভাসিত হয়ে উঠুক”।
CG/CB/SB
(
প্রধানমন্ত্রীরদপ্তর
আজকের মন্ত্রিসভার সিদ্ধান্তে দেশের আরও বেশি মানুষ টিকা পাবেন ও সুস্থ দেশ গড়ে উঠবে : প্রধানমন্ত্রী
নয়াদিল্লি, ১৩ জুলাই, ২০২২
১৫ জুলাই থেকে পরের ৭৫ দিন ১৮ বছরের বেশি বয়সীদের সব সরকারি টিকাকরণ কেন্দ্রে বিনামূল্যে কোভিড-১৯’এর প্রিকোশন ডোজ দেওয়ার বিষয়ে যে সিদ্ধান্ত নেওয়া হয়েছে তার ফলে আরও বেশি সংখ্যক মানুষ টিকা পাবেন ও সুস্থ দেশ গড়ে উঠবে বলে আশাপ্রকাশ করেছেন প্রধানমন্ত্রী শ্রী নরেন্দ্র মোদী।
#আজাদি কা অমৃত মহোৎসব উদযাপনের অঙ্গ হিসেবে আজ মন্ত্রিসভার বৈঠকে এই সিদ্ধান্ত নেওয়া হয়।
কেন্দ্রীয় স্বাস্থ্যমন্ত্রী ডঃ মনসুখ মান্ডভিয়ার ট্যুইটের জবাবে প্রধানমন্ত্রী ফের ট্যুইট করেন :
“কোভিড-১৯এর বিরুদ্ধে লড়াইয়ে টিকাকরণ হচ্ছে কার্যকর পদক্ষেপ। আজকের মন্ত্রিসভার সিদ্ধান্তে দেশে আরও বেশি সংখ্যক মানুষের টিকাকরণ হবে ও সুস্থ ভারত গড়ে উঠবে।”
PG/PM/NS
(
স্বাস্থ্যওপরিবারকল্যাণমন্ত্রক
ডাক্তার মনসুখ মান্ডভিয়া আজ ভারতের জাতীয় করোনা টিকাদান কর্মসূচির প্রথম বর্ষপূর্তি উপলক্ষে করোনা টিকাকরণের স্মারক ডাকটিকিট প্রকাশ করেছেন
নতুন দিল্লি, ১৬ জানুয়ারি, ২০২২
কেন্দ্রীয় স্বাস্থ্যমন্ত্রী ডক্টর মনসুখ মান্ডভিয়া করোনা টিকাকরন অভিযানের প্রথম বর্ষপূর্তি উপলক্ষে আজ একটি স্মারক ডাকটিকিট প্রকাশ করেছেন। অনুষ্ঠানে অন্যদের মধ্যে উপস্থিত ছিলেন স্বাস্থ্য ও পরিবার কল্যাণ মন্ত্রকের প্রতিমন্ত্রী ডঃ ভারতী প্রভীন পাওয়ার এবং যোগাযোগ প্রতিমন্ত্রী শ্রী দেব সিং চৌহান।
স্মারক ডাকটিকিটের ছবিতে দেখা যাচ্ছে যে একজন মহিলা নাগরিককে এক স্বাস্থ্যসেবা কর্মী করোনা প্রতিষেধক টিকা দিচ্ছেন। পাশে কোভ্যাক্সিনের শিশির ছবিও রয়েছে। এই স্মারক ডাকটিকিটটি করোনা জনিত অতিমারির বিরুদ্ধে লড়াইয়ে আমাদের প্রথম সারির স্বাস্থ্য সেবা কর্মী এবং বিজ্ঞানীদের মাধ্যমে জনগণকে রক্ষা করার জন্য অসাধারণ কাজের একটা ইঙ্গিত বহন করে।
স্মারক ডাকটিকিট প্রকাশ অনুষ্ঠানে কেন্দ্রীয় স্বাস্থ্যমন্ত্রী ডক্টর মনসুখ মান্ডভিয়া জানান, "আজকের দিনটি আমাদের জন্য একটি ঐতিহাসিক উপলক্ষ কেননা, বিশ্বের বৃহত্তম করোনা প্রতিশেধক টিকাদান কর্মসূচির এক বছর পূর্ণ হওয়ার পর স্মারক ডাকটিকিট প্রকাশ করা হচ্ছে। যে টিকাদান কর্মসূচির সূচনা করা হয়েছিল ২০২১ সালের ১৬ জানুয়ারি। এই এক বছরের মধ্যে আমরা ১৫৬ কোটিরও বেশি মানুষকে করোনা প্রতিষেধক টিকা দিতে পেরেছি। আমাদের এই টিকাদান অভিযান সারা বিশ্বের মধ্যে একটি রোল মডেল হয়ে রয়েছে। সংশ্লিষ্ট সকলের নিরলস পরিশ্রমের জন্য ভারত এই কৃতিত্ব অর্জন করতে পেরেছে। এজন্য সকলকে ধন্যবাদ।"
করোনার বিরুদ্ধে সম্মিলিত লড়াইয়ে সমস্ত স্টেকহোল্ডারদের উল্লেখযোগ্য প্রচেষ্টার কথা তুলে ধরে কেন্দ্রীয় স্বাস্থ্যমন্ত্রী বলেন," কোভিড অতিমারির মোকাবিলায় আমাদের প্রচেষ্টায় সমগ্র বিশ্ব বিস্মিত। বিপুল পরিমাণে জনসংখ্যা থাকা সত্ত্বেও আমরা টিকাকরণ অভিযানে সফল হয়েছি।
কেন্দ্রীয় মন্ত্রী আরও উল্লেখ করেন যে, ভারতের টিকা করণ অভিযান অতুলনীয় যাত্রার একটি কাহিনী। এটি ভারতীয় মডেল এবং আমাদের দেশের অসাধারণ কৃতিত্ব প্রদর্শন করে যা মাননীয় প্রধানমন্ত্রীর অদম্য দৃঢ় প্রত্যয় দ্বারা পরিচালিত হয়।
CG/ SB
(Visitor Counter : 188
পঞ্চায়েতিরাজমন্ত্রক
পঞ্চায়েতিরাজ মন্ত্রকের পক্ষ থেকে আজাদি কা অমৃত মহোৎসবের অঙ্গ হিসাবে " জিরো হাঙ্গার বাই ২০৩০" বিষয়ক ওয়েবিনারের আয়োজন করেছে
কেন্দ্রীয় মন্ত্রী শ্রী গিরিরাজ সিং ২৩ আগস্ট এই ওয়েবিনারের উদ্বোধন করবেন
নতুন দিল্লি, ২১ আগস্ট, ২০২১
আজাদি কা অমৃত মহোৎসবের অঙ্গ হিসাবে পঞ্চায়েতিরাজ মন্ত্রকের পক্ষ থেকে একটি জাতীয় পর্যায়ের ওয়েবিনারের ব্যবস্থা করেছে। এ বিষয় হচ্ছে- "ধারাবাহিক উন্নয়নের লক্ষ্য গুলির স্থানীয় করণ এবং পঞ্চায়েতের ভূমিকা- লক্ষ্য নম্বর-২ জিরো হাঙ্গার বা ভুখা মুক্ত সমাজ ব্যবস্থা।" আগামী ২৩ আগস্ট পঞ্চায়েতিরাজ মন্ত্রী শ্রী গিরিরাজ সিং এই ওয়েবিনারের উদ্বোধন করবেন। ওই মন্ত্রকের প্রতিমন্ত্রী শ্রী কপিল মোরেশ্বর পাতিল বিশেষ অতিথি হিসেবে উপস্থিত থাকবেন।
সারাদিন ব্যাপী ওই ওয়েবিনারে ক্ষুধা মোকাবিলায় ভারতের অবস্থান সম্পর্কে তৃণমূল স্তর পর্যন্ত বিভিন্ন প্রকল্প, কর্মসূচি, উদ্ভাবনীমূলক ব্যবস্থা সম্পর্কে আলোচনা করা হবে। যা ২০৩০ সালের মধ্যে জিরো হাঙ্গার বা ভুখা মুক্ত ভারত নিশ্চিত করতে সক্ষম করবে।
এই ওয়েবিনারের লিংকটি হচ্ছে- https://webcast.gov.in/moor/
২৩ আগস্ট সকাল দশটা থেকে এই লিংকে গিয়ে ওয়েবেনারটি দেখা যাবে।
CG/ SB
(Visitor Counter : 178
ভূ-বিজ্ঞানমন্ত্রক
আন্দামান ও নিকোবর দ্বীপপুঞ্জে আগামী ৪ দিন বজ্রবিদ্যুৎ সহ প্রবল বৃষ্টি এবং ঝোড়ো হাওয়ার সম্ভাবনা
নয়াদিল্লী, ৩১ মার্চ, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের দেওয়া তথ্য অনুযায়ী দক্ষিণপূর্ব বঙ্গোপসাগর এবং তৎসংলগ্ন দক্ষিণ আন্দামান সাগরের ওপর একটি ঘূর্ণিঝড় তৈরি হয়েছে। যার জেরে ওই অঞ্চলজুড়ে একটি নিম্নচাপ তৈরি হয়েছে। এই ঘূর্ণিঝড়টি সমুদ্রপৃষ্ঠ থেকে ৫.৮ কিলোমিটার পর্যন্ত প্রসারিত। সম্ভবত আগামী ২৪ ঘন্টার মধ্যে এই ঘূর্ণিঝড়টি উত্তর আন্দামান সমুদ্র এবং আশপাশের অঞ্চলের ওপর দিয়ে বয়ে যাওয়ার সম্ভাবনা রয়েছে। এর জেরে আগামী ৪ দিন আন্দামান নিকোবর দ্বীপপুঞ্জে বজ্রবিদ্যুৎ সহ প্রবল বৃষ্টি এবং ঝোড়ো হাওয়া বইতে পারে। আজ এবং আগামীকাল আন্দামান নিকোবর দ্বীপপুঞ্জের বিভিন্ন স্থানে ভারি থেকে অতিভারি বৃষ্টি হতে পারে। এই কারণে আজ থেকে দোসরা এপ্রিল পর্যন্ত দক্ষিণপূর্ব বঙ্গোপসাগর এবং তৎসংলগ্ন দক্ষিণ আন্দামান সাগরে মৎস্যজীবীদের মাছ ধরতে যেতে নিষেধ করা হয়েছে। বঙ্গোপসাগর এবং সংলগ্ন অঞ্চলে অনুকূল আবহাওয়ার জেরে দেশের দক্ষিণ পশ্চিমাঞ্চলে এর গভীর প্রভাব পড়বে। উত্তরপূর্ব ভারতে আগামী ২ দিন কোনো কোনো অঞ্চলে বিক্ষিপ্ত ঝড়-বৃষ্টির সম্ভাবনা রয়েছে। এমনকি আসাম, মেঘালয়, নাগাল্যান্ড, মণিপুর, মিজোরাম, ত্রিপুরায় আজ ভারি বৃষ্টি হতে পারে। পাশাপাশি আগামী ২ দিন অরুণাচলপ্রদেশে ভারি বৃষ্টির সম্ভাবনা রয়েছে। আসামের দক্ষিণাংশ, মেঘালয়, ত্রিপুরা এবং মিজোরামে আগামী ২ দিন অতিভারি বৃষ্টির জেরে ভূমিধ্বসের সম্ভাবনা রয়েছে।
উত্তর-পশ্চিম ভারতের তাপমাত্রা আগামী ২ দিন ৩-৫ ডিগ্রি কমে যেতে পারে। তবে আজ থেকে রাজস্থানে তাপপ্রবাহ চলবে। মধ্য ভারতের বিভিন্ন জায়গায় তাপমাত্রা ৩-৫ ডিগ্রি সেলসিয়াস কমতে পারে। তবে আগামী ২৪ ঘন্টায় সৌরাষ্ট্র ও কচ্ছ এলাকায় আবহাওয়ার কোনো পরিবর্তন লক্ষ্য করা যাবেনা।
আজ আসাম, মেঘালয়, নাগাল্যান্ড, মণিপুর, মিজোরাম এবং ত্রিপুরায় বজ্রবিদ্যুৎ সহ ঝড়-বৃষ্টির সম্ভাবনা রয়েছে। ভারি থেকে অতিভারি বৃষ্টি হতে পারে আন্দামান-নিকোবর দ্বীপপুঞ্জে। তবে পূর্ব উত্তরপ্রদেশ, বিহার, পূর্ব মধ্যপ্রদেশ, ছত্তিশগড়, রাজস্থান, বিদর্ভ, গাঙ্গেয় পশ্চিমবঙ্গ, ওড়িশা এবং তেলেঙ্গানায় তাপপ্রবাহের সম্ভাবনা রয়েছে। তবে উত্তর-পশ্চিম বঙ্গোপসাগর এবং তৎসংলগ্ন ওড়িশা ও পশ্চিমবঙ্গের উপকূল অঞ্চলে ৪০-৫০ কিলোমিটার ঝোড়ো হাওয়া বইতে পারে।
আগামীকাল পূর্ব আসাম এবং মেঘালয়ের কোনো কোনো অঞ্চলে ঝড়-বৃষ্টির সম্ভাবনা রয়েছে।
(CG/SS/NS
প্রধানমন্ত্রীরদপ্তর
পুলিশের মহানির্দেশক/আইজিদের ৫৪তম সম্মেলনে প্রধানমন্ত্রীর ভাষণ
নতুন দিল্লি, ৮ ডিসেম্বর, ২০১৯
প্রধানমন্ত্রী ৭-৮ ডিসেম্বর পুনেতে পুলিশের মহানির্দেশক/আইজিদের ৫৪তম সম্মেলনে যোগ দেন। সম্মেলনে দুদিন ধরে নানান আলোচনায় নেতৃত্বদান, মূল্যবান পরামর্শ দেওয়া ছাড়াও আজ সন্ধ্যেয় সমাপ্তি অধিবেশনে-ও তিনি ভাষণ দেন। গোয়েন্দা বিভাগের যে সব আধিকারিক উল্লেখযোগ্য অবদান রেখেছেন, তাঁদের কাজের স্বীকৃতিস্বরূপ প্রধানমন্ত্রী রাষ্ট্রপতি পুলিশ পদক প্রদান করেন।
এই সম্মেলন আগে এক দিন হত। প্রধানমন্ত্রীর নেতৃত্বে মতের অর্থপূর্ণ আদানপ্রদানের লক্ষ্যে ২০১৫ সাল থেকে এটি তিনদিন ধরে অনুষ্ঠিত হচ্ছে। এছাড়াও সম্মেলন এখন দিল্লির বাইরে দেশের নানান জায়গায় অনুষ্ঠিত হয়ে থাকে। প্রধানমন্ত্রী এবং কেন্দ্রীয় স্বরাষ্ট্র মন্ত্রীর উপস্থিতিতে সম্মেলনের বিন্যাসের আমুল পরিবর্তন ঘটানো হয়েছে। সম্মেলনের শুরুতে পুলিশের মহানির্দেশকদের কমিটিগুলি সমসাময়িক নিরাপত্তা সংক্রান্ত ইস্যুগুলির উপর ভিত্তি করে আলোচনার রূপরেখা নির্ধারণ করে। এছাড়া, সম্মেলন চলাকালীন বিভিন্ন অধিবেশনে নানান নীতির পর্যালোচনা করা হয়। এই বছর সম্মেলনে, সন্ত্রাসবাদ, নকশাল সমস্যা, উপকূলীয় অঞ্চলের নিরাপত্তা, সাইবার অপরাধ, মৌলবাদ ও মাদক-জঙ্গিবাদের মতন অভ্যন্তরীণ ও আন্তর্জাতিক সমস্যাগুলি নিয়ে আলোচনার জন্য ১১টি কোর গ্রুপ গঠন করা হয়, যেখানে এগুলি নিয়ে বিস্তারিত আলোচনা হয়েছে।
প্রধানমন্ত্রী বলেন, এই সম্মেলনে নীতি প্রণয়ন এবং সেগুলির বাস্তবায়নের জন্য উপযুক্ত উপাদান পাওয়া যায়। এখানে চূড়ান্ত পরিকল্পনা রচনার ক্ষেত্রে ওই উপাদানগুলির থেকে প্রাপ্ত সিদ্ধান্ত বিবেচনার উপর তিনি গুরুত্ব আরোপ করেন।
দেশজুড়ে স্বাভাবিক অবস্থা ,শান্তি ও স্থিতাবস্থা বজায় রাখার জন্য পুলিশ বাহিনীর সদাসতর্ক প্রয়াসের প্রশংসা করেন প্রধানমন্ত্রী। তিনি বলেন, বাহিনীর সদস্যদের পরিবারের অবদানের কথা আমরা যেন ভুলে না যাই, কারণ এই পরিবারগুলি সব সময়ই বাহিনীর সদস্যদের পাশে থাকেন। পুলিশের ভাবমূর্তি উজ্জ্বল করার জন্য তাঁদের সবসময় চেষ্টা চালাতে হবে, যাতে মহিলা ও শিশু সহ সমাজের সকলের আস্থা অর্জন করা যায়। মহিলারা যেন নিজেদের সুরক্ষিত ও নিরাপদ ভাবেন, সেই লক্ষ্যে প্রধানমন্ত্রী সক্রিয় পুলিশ ব্যবস্থার উপর গুরুত্ব দেন।
সম্মেলনের সিদ্ধান্ত রাজ্য থেকে জেলা হয়ে থানা ౼ তৃণমূল স্তর পর্যন্ত পৌছে দিতে প্রধানমন্ত্রী পুলিশ বিভাগের প্রধানদের প্রতি আহ্বান জানান। বিভিন্ন রাজ্যের পুলিশ বাহিনীর বক্তব্য শোনার পর, প্রধানমন্ত্রী বলেন, ভালো সিদ্ধান্তগুলির একটি তালিকা প্রস্তুত করতে হবে এবং সেগুলি সব রাজ্য ও কেন্দ্রশাসিত অঞ্চলগুলিকে গ্রহণ করতে হবে।
তিনি আর-ও বলেন, সক্রিয় পুলিশ ব্যবস্থার একটি গুরুত্বপূর্ণ উপাদান হল প্রযুক্তি। এর মাধ্যমে সাধারণ মানুষের মতামত গ্রহণ করা যায়।
উত্তর পূর্বাঞ্চলের উন্নয়নে প্রধানমন্ত্রী বিশেষ উৎসাহ ব্যক্ত করেন। সরকারের ‘অ্যাক্ট ইস্ট নীতি’র জন্য যা বিশেষ গুরুত্বপূর্ণ। ওই রাজ্যগুলির পুলিশের মহানির্দেশকদের তিনি উন্নয়নমূলক কর্মসূচী রূপায়নের সহায়ক পরিবেশ গড়ে তুলতে বাড়তি উদ্যোগের আহ্বান জানান।
পুলিশ আধিকারিকরা প্রতিদিন তাঁদের কর্তব্য পালনের সময় যে পরিস্থিতির সম্মুখীন হন, প্রধানমন্ত্রী তাঁর ভাষণের শেষে সেই প্রসঙ্গও উল্লেখ করেন। তিনি বলেন, তাঁদের মনে যে দ্বিধাই থাকুক না কেন, তাঁদের মনে রাখতে হবে সমাজের দুর্বলতম ও দরিদ্রতম অংশের কল্যাণে দেশের স্বার্থে তাঁরা কাজ করছেন। যে আদর্শ ও মনোভাব নিয়ে তাঁরা সিভিল সার্ভিস পরীক্ষায় বসেছিলেন সেটিও তাঁদের স্মরণে রাখতে হবে। ।
SSS/CB
(Visitor Counter : 68
বস্ত্রমন্ত্রক
তাঁতশিল্পে জিএসটি
নয়াদিল্লি, ২৯ নভেম্বর, ২০১৯
একাধিক পণ্য ও পরিষেবার ক্ষেত্রে বিভিন্ন কর আরোপ ব্যবস্থাকে আরও যুক্তিসঙ্গত করতে কেন্দ্রীয় সরকার অভিন্ন পণ্য ও পরিষেবা কর  চালু করে। সমগ্র কর ব্যবস্থায় স্বচ্ছতা নিয়ে আসার ক্ষেত্রেও জিএসটি অত্যন্ত গুরুত্বপূর্ণ ছিল। বিভিন্ন পণ্য ও পরিষেবা ক্ষেত্রের পাশাপাশি তাঁত সহ বস্ত্রশিল্পের ক্ষেত্রেও জিএসটি প্রযোজ্য।
লোকসভায় এক লিখিত জবাবে একথা জানান বস্ত্রমন্ত্রী শ্রীমতী স্মৃতি জুবিন ইরানি। তিনি আরও জানান, অধিকাংশ তন্তুবায়দের লেনদেনের পরিমাণ ৪০ লক্ষের বেশি নয়। তাই তাঁদের জিএসটি-র আওতায় নথিভুক্তির প্রয়োজন নেই। সংসদীয় আইনের মাধ্যমে জিএসটি পরিষদে রাজ্যগুলির সমহারে অংশীদারিত্বের ভিত্তিতে জিএসটি রূপায়িত হয়। মূল্য ব্যবস্থার প্রতিটি ক্ষেত্রেই জিএসটি প্রযোজ্য। ইনপুট ক্রেডিটের সুবিধা সহ কটন ফাইবার, ইয়ার্ন ও ফ্যাব্রিকের ক্ষেত্রে ৫ শতাংশ হারে জিএসটি প্রযোজ্য।
CG/BD/DM
(Visitor Counter : 31
প্রধানমন্ত্রীরদপ্তর
প্রধানমন্ত্রী ২০২০-র ‘প্রধানমন্ত্রী রাষ্ট্রীয় বাল পুরস্কার’ জয়ীদের সঙ্গে মিলিত হবেন
নয়াদিল্লি, ২৩ জানুয়ারি, ২০২০
প্রধানমন্ত্রী শ্রী নরেন্দ্র মোদী আগামীকাল  নতুন দিল্লিতে এক অনুষ্ঠানে ২০২০-র ‘প্রধানমন্ত্রী রাষ্ট্রীয় বাল পুরস্কার’ জয়ী ৪৯ জন শিশুর সঙ্গে মতবিনিময় করবেন।
বিভিন্ন রাজ্য থেকে পুরস্কার জয়ী এই ৪৯ জন শিশুর মধ্যে একজন করে জম্মু ও কাশ্মীর, মণিপুর এবং অরুণাচল প্রদেশের রয়েছে।
‘প্রধানমন্ত্রী রাষ্ট্রীয় বাল পুরস্কার’ কলা ও সংস্কৃতি, উদ্ভাবন, মেধা, সমাজসেবা, খেলাধূলা ও সাহসিকতার ক্ষেত্রে অসামান্য নিদর্শনের স্বীকৃতিস্বরূপ দেওয়া হয়ে থাকে।
কেন্দ্রীয় সরকার জাতি গঠনে অন্যতম গুরুত্বপূর্ণ অংশীদার হিসেবে শিশুদের বিবেচনা করে থাকে। তাই, তাদের আশা-আকাঙ্ক্ষা যেমন পূরণ করা প্রয়োজন, তেমনই তাদের সাফল্যগুলিকে স্বীকৃতি জানানোও প্রয়োজন।
যদিও প্রত্যেক শিশুই সম্পদ এবং তাদের সাফল্যগুলি প্রশংসার দাবি রাখে, তথাপি এই শিশুদের এমন কিছু উল্লেখযোগ্য নজির রয়েছে যা অন্যদের কাছে প্রেরণাস্বরূপ।
এই লক্ষ্যে সরকার বিভিন্ন ক্ষেত্রে শিশুদের দৃষ্টান্তমূলক সাফল্যগুলিকে স্বীকৃতি দিতে প্রতি বছর ‘প্রধানমন্ত্রী রাষ্ট্রীয় বাল পুরস্কার’ দিয়ে থাকে।
উদ্ভাবন, মেধাগত সাফল্য, সমাজসেবা, কলা ও সংস্কৃতি, ক্রীড়া এবং সাহসিকতার ক্ষেত্রে দৃষ্টান্তমূলক সাফল্যের জন্য যে কোন শিশুই এই পুরস্কারের জন্য আবেদন করতে পারে। এমনকি, যে কোন ব্যক্তি যিনি কোন শিশুর মেধাগত সাফল্যের বিষয়ে অবগত হয়েছেন, তিনিও এই পুরস্কারের জন্য সংশ্লিষ্ট শিশুর নাম মনোনয়নের জন্য পাঠাতে পারেন। প্রাপ্ত প্রতিটি আবেদন পুঙ্খানুপুঙ্খভাবে খতিয়ে দেখার পর এক উচ্চস্তরীয় কমিটি পুরস্কার জয়ীদের নির্বাচন করে থাকে।
উল্লেখ করা যেতে পারে, রাষ্ট্রপতি শ্রী রামনাথ কোবিন্দ গতকাল এক অনুষ্ঠানে ‘প্রধানমন্ত্রী রাষ্ট্রীয় বাল পুরস্কার’ প্রদান করেন।
আদিবাসী শিল্পী, এনসিসি ক্যাডেট, এনএসএস স্বেচ্ছাসেবক এবং ট্যাবলো শিল্পীদের সঙ্গে ‘অ্যাট হোম’ অনুষ্ঠান
প্রধানমন্ত্রী শ্রী মোদী আগামীকাল ‘অ্যাট হোম’ অনুষ্ঠানে ১,৭৩০ জনেরও বেশি আদিবাসী শিল্পী, এনসিসি ক্যাডেট, এনএসএস স্বেচ্ছাসেবক, ট্যাবলো শিল্পী সহ ‘প্রধানমন্ত্রী রাষ্ট্রীয় বাল পুরস্কার’ জয়ীদের সঙ্গে মতবিনিময় করবেন।
CG/BD/DM
(Visitor Counter : 71